CELEX: 32018R0153
Language: hu
Date: 2017-10-23 00:00:00
Title: A Bizottság (EU) 2018/153 felhatalmazáson alapuló rendelete (2017. október 23.) a bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról szóló (EU) 2017/86 felhatalmazáson alapuló bizottsági rendelet módosításáról

1.2.2018   
               
               
                  HU
               
               
                  Az Európai Unió Hivatalos Lapja
               
               
                  L 29/1
               
            A BIZOTTSÁG (EU) 2018/153 FELHATALMAZÁSON ALAPULÓ RENDELETE
      (2017. október 23.)
      a bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról szóló (EU) 2017/86 felhatalmazáson alapuló bizottsági rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére,
      mivel:
      
                  (1)
               
               
                  Az 1380/2013/EU rendelet célja, hogy a kirakodási kötelezettség bevezetése révén minden uniós halászati tevékenységben fokozatosan felszámolja a visszadobás gyakorlatát.
               
            
                  (2)
               
               
                  A kirakodási kötelezettség végrehajtása érdekében az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktusok útján legfeljebb hároméves időszakra szóló visszadobási terveket fogadjon el a tagállamok által az illetékes tanácsadó testületekkel folytatott konzultáció alapján kidolgozott közös ajánlások alapján.
               
            
                  (3)
               
               
                  Az (EU) 2017/86 (2) felhatalmazáson alapuló bizottsági rendelet bizonyos tengerfenéki fajoknak a Földközi-tengeren folytatott halászata kapcsán 2017. január 1. és 2019. december 31. között alkalmazandó visszadobási tervet írt elő a Földközi-tengeren közvetlen gazdálkodási érdekkel bíró tagállamok (Görögország, Spanyolország, Franciaország, Horvátország, Olaszország, Ciprus, Málta és Szlovénia) által a Bizottsághoz 2016-ban benyújtott három közös ajánlás alapján. A közös ajánlások a Földközi-tenger nyugati részére, az Adriai-tengerre és a Földközi-tenger délkeleti részére vonatkoztak.
               
            
                  (4)
               
               
                  Az 1380/2013/EU rendelet 15. cikke (1) bekezdésének d) pontja értelmében a tengerfenéki fajok halászatában legkésőbb 2017. január 1-jétől kirakodási kötelezettséget kell alkalmazni a halászatot meghatározó fajokra.
               
            
                  (5)
               
               
                  2017. június 2-án Franciaország, Olaszország és Spanyolország benyújtották a Bizottsághoz a Földközi-tenger nyugati részén folytatott tengerfenéki halászatra vonatkozó 2018-as visszadobási tervre vonatkozó közös ajánlásukat. Az említett tagállamok a Bizottság kérésére kiegészítő adatokat nyújtottak be 2017. július 5-én.
               
            
                  (6)
               
               
                  A Franciaország, Olaszország és Spanyolország által készített, a Földközi-tenger nyugati részére vonatkozó új közös ajánlás azt javasolja, hogy az (EU) 2017/86 rendelet 3. cikkében előírt, túlélési arányon alapuló mentességet alkalmazzák a Földközi-tenger nyugati részén fenékhálókkal kifogott norvég homárra (Nephrops norvegicus) is. A közös ajánlás a gépesített kotróhálókkal (halászeszközkód: HMD) kifogott fésűkagyló (Pecten jacobeus), tapétakagylók (Venerupis spp.) és vénuszkagylók (Venus spp.) tekintetében biztosított túlélési arányon alapuló mentességet javasolja kiterjeszteni a Földközi-tenger nyugati részére.
               
            
                  (7)
               
               
                  A közös ajánlás ezenfelül javasolja, hogy a visszadobási terv céljaira a Földközi-tenger nyugati részének meghatározásába beletartozzon a Földközi-tengeri Általános Halászati Bizottság (GFCM) 12 földrajzi alterülete.
               
            
                  (8)
               
               
                  Szintén szerepel a közös ajánlásban a márnafajok halászatának kiigazítása úgy, hogy a rendelkezések a vörösmárnák (Mullus spp.) valamennyi faját lefedjék, vagyis a vörösmárnát és a csíkos tengeri márnát egyaránt.
               
            
                  (9)
               
               
                  A közös ajánlás szerint a kirakodási kötelezettség végrehajtása keretében a szürke tőkehal és a vörösmárnák hajónkénti kirakodásainak meghatározásához használt referenciaidőszakot 2015-re és 2016-ra kell módosítani.
               
            
                  (10)
               
               
                  Végül a fésűkagyló (Pecten jacobeus), a tapétakagylók (Venerupis spp.) és a vénuszkagylók (Venus spp.) tekintetében a Földközi-tenger nyugati részén biztosított túlélési arányon alapuló mentességet 2018 és 2019 tekintetében is javasolja fenntartani.
               
            
                  (11)
               
               
                  2017. június 28-án Horvátország, Olaszország és Szlovénia az ADRIATICA magas szintű csoport keretében folytatott konzultációkat követően benyújtották a Bizottsághoz az Adriai-tengerre vonatkozó új közös ajánlásukat, amely tartalmazza a közönséges nyelvhal (Solea solea) túlélési arányaira vonatkozó újabb, 2015-ös és 2016-os adatokat.
               
            
                  (12)
               
               
                  A Horvátország, Olaszország és Szlovénia által benyújtott új ajánlás értelmében az Adriai-tengeren a közönséges nyelvhalra vonatkozó túlélési arányon alapuló mentességet 2018-ban és 2019-ben is alkalmazni kell.
               
            
                  (13)
               
               
                  A közös ajánlásokat a Halászati Tudományos, Műszaki és Gazdasági Bizottság (HTMGB) 2017. július 10–14-i plenáris ülésén értékelte. (3) A HTMGB értékelése szerint a tagállamok által a közönséges nyelvhal, a fésűkagyló, a tapétakagylók, a vénuszkagylók és a norvég homár túlélési arányairól szolgáltatott információk nem hiánytalanok. Mivel e fajok túlélési arányairól nincsenek meggyőző bizonyítékok, a Bizottság úgy véli, hogy az 1380/2013/EU rendelet 15. cikk (4) bekezdésének b) pontja szerinti, a magas túlélési arányon alapuló mentességet csak egy évre szabad engedélyezni ebben a rendeletben. Az érintett tagállamoknak az ezzel kapcsolatos adatokat időben be kell nyújtaniuk a Bizottsághoz, hogy a HTMGB teljeskörűen értékelhesse a mentességek indokoltságát, a Bizottság pedig felülvizsgálhassa azokat.
               
            
                  (14)
               
               
                  E megfontolásokat figyelembe véve a bizonyos tengerfenéki fajoknak a Földközi-tengeren folytatott halászatára vonatkozó visszadobási terv javasolt módosításai összeegyeztethetők a területre vonatkozó állománymegőrzési intézkedésekkel.
               
            
                  (15)
               
               
                  Az új közös ajánlásban javasolt intézkedések összhangban vannak az 1380/2013/EU rendelet 15. cikkének (4) bekezdésével és 18. cikkének (3) bekezdésével, ezért belefoglalhatók az (EU) 2017/86 felhatalmazáson alapuló rendelet által létrehozott visszadobási tervbe.
               
            
                  (16)
               
               
                  Az (EU) 2017/86 felhatalmazáson alapuló rendeletet ennek megfelelően módosítani kell.
               
            
                  (17)
               
               
                  mivel az e rendeletben előírt intézkedések közvetlenül érintik az uniós hajók halászati idényének tervezését és az ahhoz kapcsolódó gazdasági tevékenységeket, e rendeletnek a kihirdetése után azonnal hatályba kell lépnie. Ezt a rendeletet 2018. január 1-jétől indokolt alkalmazni,
               
            ELFOGADTA EZT A RENDELETET:
      1. cikk
      Az (EU) 2017/86 felhatalmazáson alapuló rendelet a következőképpen módosul:
      
                  1.
               
               
                  a 2. cikk c) pontjának helyébe az alábbi szöveg lép:
                  
                     „»a Földközi-tenger nyugati része«: a GFCM 1, 2, 5, 6, 7, 8, 9, 10, 11.1, 11.2 és 12 földrajzi alterületek;”;
               
            
                  2.
               
               
                  A 3. cikk a következőképpen módosul:
                  a (1) bekezdés helyébe a következő szöveg lép:
                  „Az 1380/2013/EU rendelet 15. cikke (4) bekezdésének b) pontja értelmében a kirakodási kötelezettség alól az olyan fajok esetében biztosított mentesség, amelyek vonatkozásában a tudományos bizonyítékok magas túlélési arányokat jeleznek, 2018-ban a következők esetében alkalmazható:
                  
                              a)
                           
                           
                              a 17 és 18 GFCM földrajzi alterületen a közönséges nyelvhal (Solea solea) »rapido« merevítőrudas vonóhálóval (TBB) (*1) ejtett fogásai;
                           
                        
                              b)
                           
                           
                              a Földközi-tenger nyugati részén a fésűkagyló (Pecten jacobeus) gépesített kotróhálóval (HMD) ejtett fogásai;
                           
                        
                              c)
                           
                           
                              a Földközi-tenger nyugati részén a tapétakagylók (Venerupis spp.) gépesített kotróhálóval (HMD) ejtett fogásai;
                           
                        
                              d)
                           
                           
                              a Földközi-tenger nyugati részén a vénuszkagylók (Venus spp.) gépesített kotróhálóval (HMD) ejtett fogásai;
                           
                        
                              e)
                           
                           
                              a Földközi-tenger nyugati részén a norvég homár (Nephrops norvegicus) bármilyen fenékhálóval (OTB, OTT, PTB, TBN, TBS, TB, OT, PT, TX) ejtett fogásai.
                           
                        
                     (*1)  Az e rendeletben alkalmazott halászeszközkódok a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendelet XI. mellékletében szereplő kódoknak felelnek meg (HL L 122., 2011.4.30., 1. o.). Azon hajók esetében, amelyek teljes hosszúsága 10 méternél rövidebb, az e táblázatban használt halászeszközkódok a FAO halászeszköz-osztályozási kódjainak felelnek meg.”;"
						
                  a (2) bekezdés helyébe a következő szöveg lép:
                  „A közönséges nyelvhal (Solea solea), a fésűkagyló (Pecten jacobeus), a tapétakagylók (Venerupis spp.), a vénuszkagylók (Venus spp.) és a norvég homár (Nephrops norvegicus) az (1) bekezdésben említett körülmények között ejtett fogásait haladéktalanul szabadon kell engedni azon a területen, ahol ejtették.”;
                  a (3) bekezdés helyébe a következő szöveg lép:
                  „A Földközi-tengeri halászatban közvetlen gazdálkodási érdekkel bíró tagállamok 2018. május 1-ig a 2017. június 2-i és 28-i, valamint július 6-i közös ajánlásokban előírtakon túl további visszadobási adatokat nyújtanak be a Bizottsághoz, valamint megosztanak bármely egyéb olyan releváns tudományos információt, amely alátámasztja az (1) bekezdés szerinti mentességet. A norvég homár (Nephrops norvegicus) tekintetében a tagállamok további olyan adatokat nyújtanak be, amelyekkel bizonyítható a nyári hónapokban a túlélési arány. A Halászati Tudományos, Műszaki és Gazdasági Bizottság (HTMGB) legkésőbb 2018 júliusáig értékeli ezeket az adatokat és információkat.”
               
            
                  3.
               
               
                  A 4. cikk a) pontjának i. és ii. alpontja helyébe a következő szöveg lép:
                  
                              i.
                           
                           
                              a szürke tőkehal (Merluccius merluccius) és a vörösmárnák (Mullus spp.) esetében a fenékvonóhálót használó hajók által az e fajokból ejtett összes éves fogás legfeljebb 7 %-a 2017-ben és 2018-ban, és legfeljebb 6 %-a 2019-ben; valamint
                           
                        
                              ii.
                           
                           
                              a szürke tőkehal (Merluccius merluccius) és a vörösmárnák (Mullus spp.) esetében a kopoltyúhálót és tükörhálót használó hajók által az e fajokból ejtett összes éves fogás legfeljebb 1 %-a;”
                           
                        
            
                  4.
               
               
                  A melléklet 1. táblázatának helyébe az e rendelet mellékletében szereplő szöveg lép.
               
            2. cikk
      Ez a rendelet az Európai Unió Hivatalos Lapjában való kihirdetését követő napon lép hatályba.
      Ezt a rendeletet 2018. január 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 23-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 354., 2013.1.28., 22. o.
      
      
         (2)  A Bizottság (EU) 2017/86 felhatalmazáson alapuló rendelete (2016. október 20.) bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról (HL L 14., 2017.1.18., 4. o.).
      
         (3)  A HTMGB 55. plenáris ülésének jegyzőkönyve a https://stecf.jrc.ec.europa.eu/reports/plenary címen érhető el.
      
         MELLÉKLET
         1.   A Földközi-tenger nyugati része
         
         
                     Halászat
                  
                  
                     Halászeszköz
                  
                  
                     Kirakodási kötelezettség
                  
               
                     Szürke tőkehal
                     (Merluccius merluccius) (1)
                     
                  
                  
                     Valamennyi fenékvonóháló
                     (OTB, OTT, PTB, TBN, TBS, TB, OT, PT, TX)
                  
                  
                     Ha 2015-ben és 2016-ban egy hajó minden fajt magában foglaló teljes kirakodott mennyiségének több mint 25 %-át szürke tőkehal alkotta, akkor a kirakodási kötelezettség minden szürketőkehal-fogásra vonatkozik.
                  
               
                     Valamennyi horogsor
                     (LL, LLS, LLD, LX, LTL, LHP, LHM)
                  
               
                     Valamennyi tükörháló és kopoltyúháló
                     (GNS, GN, GND, GNC, GTN, GTR, GEN)
                  
               
                     Vörösmárnák (Mullus spp.)
                     FAO halfaj kód: MUT, MUR, MUX (1)
                     
                  
                  
                     Valamennyi fenékvonóháló
                     (OTB, OTT, PTB, TBN, TBS, TB, OT, PT, TX)
                  
                  
                     Ha 2015-ben és 2016-ban egy hajó minden fajt magában foglaló teljes kirakodott mennyiségének több mint 25 %-át vörösmárnák alkották, akkor a kirakodási kötelezettség minden vörösmárna-fogásra vonatkozik.
                  
               
                     Valamennyi horogsor
                     (LL, LLS, LLD, LX, LTL, LHP, LHM)
                  
               
                     Valamennyi tükörháló és kopoltyúháló
                     (GNS, GN, GND, GNC, GTN, GTR, GEN)
                  
               
                     Fésűkagyló (Pecten jacobeus), tapétakagylók (Venerupis spp.) és vénuszkagylók (Venus spp.)
                  
                  
                     Valamennyi gépesített kotró
                     HMD
                  
                  
                      
                  
               
                     Norvég homár (Nephrops norvegicus)
                  
                  
                     Valamennyi fenékvonóháló
                     OTB, OTT, PTB, TBN, TBS, TB, OT, PT, TX
                  
                  
                     A kirakodási kötelezettség a norvég homár valamennyi fogására vonatkozik.
                  
               
            (1)  Az e rendelet értelmében e halászat keretében kirakodási kötelezettség alá tartozóként felsorolt hajók akkor is e listán maradnak, ha az (EU) 2018/153 felhatalmazáson alapuló rendelet módosítja e rendeletet, és e halászat tekintetében továbbra is a kirakodási kötelezettség hatálya alá fognak tartozni.